text: En pyroman er muligvis på spil i Aabenraa 
  25 november 2010 kl. 14.41
  Politiet mener, at det kan være den samme person, der står bag en række brande.
  I søndags brændte en industri-bygning på Aabenraa havn.
  Branden har efterfølgende vist sig at være påsat.
  Derudover har der i den seneste tid været fem påsatte brande.
  Gerningmanden til alle brandene er stadig på fri fod.
  Politiet arbejder med den teori, at det kan være samme gerningsmand, der står bag alle seks brande.
  Det siger Bent Thuesen fra Syd- og Sønderjyllands Politi til DR SYD.
  